Numărul turiștilor străini care au vizitat România în 2020 a scăzut cu 80%.
Doar 450.000 de turiști străini au vizitat România în 2020, conform ZF. În 2019 ne-au vizitat 2,6 milioane de turiști străini. Nemții, italienii și francezii sunt principalii turiști străini ce vizitează România.
Noi mergem la ei, dar ei nu mai vin la noi. Numărul turiștilor străini care vizitează România a scăzut considerabil în 2020. Și nici anul acesta nu va fi altfel. Doar 1% dintre europeni mai vor o vacanță în România, după ridicarea restricțiilor, conform unui studiu realizat de Asociația Europeană de Turism.450.000 de turiști străini au venit în România în 2020. Un număr destul de mic, daca îl comparăm cu cel din 2019, când aveam 2,6 milioane de turiști. Vorbim de o scădere de peste 80%. Cu siguranță scăderea nu a fost doar la noi, cele mai afectate au fost țări precum Spania și Grecia, care se bazează pe turism.Cei mai mulți turiști străini care ne vizitează țara sunt germanii. 13% din totalul turiștilor de anul trecut au fost nemți. După care urmează italienii și francezii. Așadar, trei din zece turiști străini care s-au cazat la noi în 2020 au fost din Germania, Italia sau Franța.